Áætlun í jafnréttismálum til fjögurra ára Þingsályktun - þingskjal nr. 1870

130. löggjafarþing 2003–2004.

Nr. 29/130.

Þskj. 1870 - 873. mál.

Þingsályktun um áætlun í jafnréttismálum til fjögurra ára.

Alþingi ályktar skv. 9. gr. laga um jafna stöðu og jafnan rétt kvenna og karla, nr. 96/2000, að samþykkja eftirfarandi áætlun ríkisstjórnarinnar í jafnréttismálum, fyrir tímabilið frá maímánuði 2004 til maímánaðar 2008.

I. Verkefni ríkisstjórnarinnar.

Stefnumarkandi áherslusvið í jafnréttismálum fyrir næstu árin verði eftirfarandi:

1. Fræðsla um jafnréttismál.

2. Jafnrétti á vinnumarkaði.

3. Jafnréttisáætlanir ráðuneyta.

4. Skilgreining á hlutverki jafnréttisfulltrúa ráðuneyta.

5. Eftirfylgni með framkvæmdaáætlun.

II. Verkefni ráðuneytanna.

A. Verkefni allra ráðuneytanna.

1. Jöfnun á kynjahlutfalli í nefndum, ráðum og stjórnum.

2. Skilgreining á hlutverki jafnréttisfulltrúa ráðuneytanna.

3. Fræðsla um jafnréttismál fyrir stjórnendur og starfsmenn ráðuneytanna.

4. Jafnréttisáætlanir og jafnréttisnefndir ráðuneytanna.

5. Skipun tengiliða jafnréttismála í öllum undirstofnunum ráðuneyta.

6. Jafnréttissjónarmið tryggð við stöðuveitingar.

7. Staða kvenna í ráðuneytunum og undirstofnunum þeirra.

Auk þessara verkefna taki einstök ráðuneyti þátt í, eða beri ábyrgð á, eftirtöldum verkefnum:

B. Forsætisráðuneyti.

8. Útgáfa jafnréttisgátlista til notkunar við stefnumótunarvinnu.

C. Dóms- og kirkjumálaráðuneyti.

9. Mansal.

10. Vernd vitna og þolenda afbrota.

11. Aðbúnaður kvenna innan lögreglunnar.

D. Félagsmálaráðuneyti.

12. Yfirstjórn samþættingar jafnréttissjónarmiða.

13. Jafnréttisumsagnir stjórnarfrumvarpa.

14. Nefndir og ráð í sveitarfélögum.

15. Áhrif laga um fæðingar- og foreldraorlof á jafnrétti kynjanna.

16. Fæðingarorlof og atvinnulíf.

17. Jafnrétti í vinnumiðlun.

18. Framkvæmdaáætlun um launajafnrétti.

19. Karlar til ábyrgðar.

20. Starfs- og endurmenntun.

21. Kynbundinn launamunur.

22. Launamyndun og kynbundinn launamunur.

Samstarfsaðili í eftirtöldum verkefnum:

9. Mansal.

10. Vernd vitna og þolenda afbrota.

37. Konur í atvinnurekstri.

50. Gerð tillagna til ráðherra um sérstaka vinnu- og aðgerðaáætlun um samþættingu kynjasjónarmiða í alþjóðastarfi.

E. Fjármálaráðuneyti.

23. Úttekt á áhrifum launakerfis ríkisins á launamun kvenna og karla.

24. Úttekt á almannatryggingakerfinu.

Samstarfsaðili í eftirtöldum verkefnum:

13. Jafnréttisumsagnir stjórnarfrumvarpa.

21. Kynbundinn launamunur.

F. Hagstofa Íslands.

25. Konur og karlar í atvinnurekstri.

G. Heilbrigðis- og tryggingamálaráðuneyti.

26. Verkefnisstjórn um heilsufar kvenna.

27. Áhrif klámvæðingar á ungt fólk.

28. Heilsufarskönnun.

29. Notkun kvenna og karla á heilsugæslunni.

30. Mat á árangri og gæðum heilbrigðisþjónustunnar.

31. Feðrafræðsla fyrir verðandi feður.

32. Áhættuhegðun karla.

33. Sérstök herferð í forvörnum gegn fíkniefna- og tóbaksneyslu.

34. Jafnrétti og lýðheilsa.

Samstarfsaðili í eftirtöldu verkefni:

19. Karlar til ábyrgðar.

H. Iðnaðar- og viðskiptaráðuneyti.

35. Konur og stjórnun fyrirtækja.

36. Stuðningur við konur í atvinnurekstri.

37. Konur í atvinnurekstri.

Samstarfsaðili í eftirtöldu verkefni:

13. Jafnréttisumsagnir stjórnarfrumvarpa.

I. Landbúnaðarráðuneyti.

38. Lifandi landbúnaður – Gullið heima.

J. Menntamálaráðuneyti.

39. Konur í vísindum.

40. Jafnrétti og listir.

41. Fræðsla um jafnréttismál í kennaranámi.

42. Jafnréttiskennsla í skólum.

43. Styrkir til jafnréttisfræðslu úr þróunarsjóðum leik-, grunn- og framhaldsskóla.

44. Jafnrétti kynjanna innan íþróttahreyfingarinnar.

45. Konur og fjölmiðlar.

K. Samgönguráðuneyti.

46. Störf kvenna á skipum.

L. Sjávarútvegsráðuneyti.

47. Úttekt á störfum kvenna í stærstu sjávarútvegsfyrirtækjum á Íslandi.

48. Úttekt á störfum kvenna í minni sjávarútvegsfyrirtækjum (fjölskyldufyrirtækjum) á Íslandi.

M. Umhverfisráðuneyti.

49. Konur og Staðardagskrá 21.

N. Utanríkisráðuneyti.

50. Gerð tillagna til ráðherra um sérstaka vinnu- og aðgerðaáætlun um samþættingu kynjasjónarmiða í alþjóðastarfi.

51. Jafnréttisstarf fulltrúa á vegum UNIFEM í löndum þar sem alþjóðlegt uppbyggingarstarf á sér stað.

Samstarfsaðili í eftirtöldu verkefni:

9. Mansal.

Samþykkt á Alþingi 28. maí 2004.